Khvicha Kvaratskhelia
Khvicha Kvaratskhelia (georgisk: ხვიჩა კვარაცხელია; født d. 12. februar 2001), også kendt som bare Kvara, er en georgisk professionel fodboldspiller, som spiller for Serie A-klubben Napoli og Georgiens landshold.

Klubkarriere

Tidlige karriere 
Kvaratskhelia begyndte sin karriere hos Dinamo Tbilisi, hvor han gjorde sin professionelle debut i 2017. Han skiftede i marts 2018 til FC Rustavi.

Han skiftede i februar 2019 til den russiske klub Lokomotiv Moskva på en lejeaftale.

Rubin Kasan 
Kvaratskhelia skiftede i juli 2019 til Rubin Kasan. Han imponerede fra start i sin tid hos Kasan, og i 2021 blev han valgt som den 34. bedste spiller under 20 år af den franske sportsavis L’Equipe. Han var den eneste spiller fra den russiske Premier League som var inkluderet på listen.

Dinamo Batumi 
FIFA besluttede i marts 2022, at alle udenlandske spillere i Rusland kunne suspendere deres kontrakt med deres klub, og dermed skifte til en klub i et andet land i modsvar til Ruslands invasion af Ukraine i februar 2022. Kvaratskhelia tog denne mulighed den 24. marts, og forlod Kasan og skiftede til Dinamo Batumi i hjemlandet.

Napoli 
Kvaratskhelia skiftede i juli 2022 til Napoli, og blev her den næstdyreste georgiske spiller nogensinde, kun overgået af Kakha Kaladze skiftede til AC Milan i 2001. Han havde en fantastisk start på sin tid i klubben, da han scorede 3 mål i sine første 2 kampe, og blev hermed den første spiller i Napolis historie til at gøre det. Han blev kåret som månedens spiller i august 2022 i Serie A.

Landsholdskarriere

Ungdomslandshold 
Kvaratskhelia har repræsenteret Georgien på flere ungdomsniveau.

Seniorlandshold 
Kvaratskhelia debuterede for Georgiens landshold den 7. juni 2019.

Titler 
Lokomotiv Moskva
 Russiske Cup: 1 (2018-19)

Individuelle

 Ruslands Premier League Bedste unge spiller: 2 (2019-20, 2020-21)
 Georgien Årets fodboldspiller: 2 (2020, 2021)

Kilder

Eksterne henvisninger 

Personer fra Tbilisi
Fodboldspillere fra Georgien
Fodboldlandsholdsspillere fra Georgien
Fodboldspillere fra Dinamo Tbilisi
Fodboldspillere fra Lokomotiv Moskva
Fodboldspillere fra Rubin Kazan
Fodboldspillere fra Dinamo Batumi
Fodboldspillere fra S.S.C. Napoli